পিক ফেলার অপরাধে এক ব্যক্তিকে বেঁধে রেখে বেধড়ক মারধর। অভিযুক্ত তৃণমূলের ওয়ার্ড কমিটির সদস্য। এ ঘটনার পর ৩ দিন কেটে গেলেও এখনও অধরা মূল অভিযুক্ত। ঘটনাটি ঘটেছে রাজপুর-সোনারপুরের ৬ নম্বর ওয়ার্ডে।
 ওয়েব ডেস্ক: পিক ফেলার অপরাধে এক ব্যক্তিকে বেঁধে রেখে বেধড়ক মারধর। অভিযুক্ত তৃণমূলের ওয়ার্ড কমিটির সদস্য। এ ঘটনার পর ৩ দিন কেটে গেলেও এখনও অধরা মূল অভিযুক্ত। ঘটনাটি ঘটেছে রাজপুর-সোনারপুরের ৬ নম্বর ওয়ার্ডে। অভিযোগ, গত মঙ্গলবার ছেলেকে স্কুলে নিয়ে যাওয়ার সময় পিক ফেলেন শান্তনু কর্মকার। এরপরই তাঁকে আটক করেন এলাকার তৃণমূল কাউন্সিলর দিপালী নস্কর ঘনিষ্ঠ বসন্ত মণ্ডল। বিদ্যুতের খুঁটিতে বেঁধে ফেলে শান্তনু কর্মকারকে মারধর করা হয় বলে অভিযোগ। শান্তনু কর্মকারের মাথা ফাটে, পীঠ ও মুখে ক্ষত তৈরি হয়। সোনারপুর থানায় অভিযোগ দায়ের হয়। অভিযোগ, এরপর থেকে নিষ্ক্রিয় পুলিস। বৃহস্পতিবার তদন্তে গেলেও কেন কাউন্সিলর ঘনিষ্ঠ বসন্ত মণ্ডলকে গ্রেফতার করা হল না, তা নিয়ে ক্ষোভ দানা বাঁধছে।